Lentokoneessa ei ollut tapahtumahetkellä matkustajia. Paikallisen seriffin mukaan mies toimi yksin.

Seattlessa Yhdysvalloissa otettiin lauantaiaamuna Suomen aikaa luvatta haltuun Alaska Airlinesin lentokone.

Seattle-Tacoman kansainvälisen lentoaseman viranomaiset kertovat, että koneen olisi varastanut lentoyhtiön mekaanikko. Konetta ajettiin takaa kahdella puolustusvoimien hävittäjällä, minkä jälkeen varastettu kone törmäsi pieneen Ketron-saareen.

Lentokoneessa ei ollut tiettävästi matkustajia.

Yle Uutisgrafiikka

Epäilty on viranomaisten tiedossa

Paikallisen seriffin tiedottaja Ed Troyer on kertonut Twitterissä, että epäilty olisi 29-vuotias itsetuhoinen mies, joka on heidän tiedossaan. Mies toimi yksin, ja terroriteon mahdollisuus on suljettu pois.

Törmäys johtui mahdollisesti taitojen puutteesta tai siitä, että "mies teki ilmassa temppuja".

Seriffin mukaan mies on todennäköisesti kuollut törmäyksessä.

Lentoyhtiön mukaan lentokone oli Horizon Airin Bombardier Q400, jolla lennetään lyhyempiä matkoja maan länsiosissa. Koneessa on 76 matkustajapaikkaa.

Stolen horizon airplane crashed into Ketron island. Preliminary info is that a mechanic from unknown airlines stole plane. Was doing stunts in air or lack of flying skills caused crash into Island — Pierce Co Sheriff (@PierceSheriff) 11. elokuuta 2018

Sosiaaliseen mediaan on ladattu paljon videoita varastetusta koneesta ja sitä jahtaavista hävittäjistä.

Some dude stole a plane from #Seatac (Allegedly), did a loop-the-loop, ALMOST crashed into #ChambersBay, then crossed in front of our party, chased by fighter jets and subsequently crashed. Weird times. pic.twitter.com/Ra4LcIhwfU — bmbdgty (@drbmbdgty) 11. elokuuta 2018

Vitsaili lennonjohdolle

Lennonjohdon kanssa käydystä keskustelusta on olemassa ääninauha, jolla mies sanoo, että hänellä on paljon ihmisiä, jotka välittävät hänestä.

– He pettyvät, kun kuulevat, että tein tämän. Olen vain murtunut tyyppi, ja minulla on ehkä pari ruuvia löysällä.

Brittiläinen yleisradioyhtiö BBC kertoo (siirryt toiseen palveluun), että mies ehdotti pystyvänsä laskeutumaan koneella itse, koska on pelannut joitakin videopelejä. Hän myös pohti, antaisiko Alaska Airlines hänelle töitä, jos hän pystyisi siihen.

Kanadalainen toimittaja Jimmy Thomson tviittasi osan keskustelusta tekstitettynä.

I'm listening through the archive of the radio chatter on the #seatac hijacking. Below are some of the clips. pic.twitter.com/ziBAYv7cgn — Jimmy Thomson (@jwsthomson) 11. elokuuta 2018

11.8. kello 10.21 lisätty maininta lennonjohdon kanssa käydystä keskustelusta.

Lähteet: AP